                                              


                                                        

PARLAMENTUL ROMÂNIEI

CAMERA DEPUTAŢILOR

	COMISIA JURIDICĂ, DE DISCIPLINĂ ŞI IMUNITĂŢI
	
	


                                                                                                           Bucureşti, 17 decembrie 2019

                                                                                  PL-x 511/2019     

      AVIZ

      asupra
Proiectului de Lege pentru modificarea şi completarea Legii nr.338/2018 prin care a fost aprobată OUG nr.59/2018 privind înfiinţarea, organizarea şi funcţionarea Autorităţii Naţionale pentru Formare Profesională Iniţială în Sistem Dual din România
În conformitate cu prevederile art.94 din Regulamentul Camerei Deputaţilor, republicat, Comisia juridică, de disciplină şi imunităţi a fost sesizată, spre dezbatere şi avizare, cu Proiectul de Lege pentru modificarea şi completarea Legii nr.338/2018 prin care a fost aprobată OUG nr.59/2018 privind înfiinţarea, organizarea şi funcţionarea Autorităţii Naţionale pentru Formare Profesională Iniţială în Sistem Dual din România, trimis cu adresa nr. PL-x 511 din 28 octombrie 2019, înregistrat cu nr.4c-13/915 din 29 octombrie 2019.
Senatul, în calitate de primă Cameră sesizată, a adoptat iniţiativa legislativă în şedinţa din ziua de 21 octombrie 2019, în condiţiile arrticolului 75, alineatul (2), teza a III-a din Constituţia României, republicată.

Camera Deputaţilor este Cameră decizională, în conformitate cu prevederile art. 75 alin. (1) şi (3) din Constituţia României, republicată şi ale art. 91 alin.(9) pct.1 din Regulamentul Camerei Deputaţilor, republicat.
Proiectul de lege are ca obiect de reglementare modificarea şi completarea Ordonanţei de Urgenţă a Guvernului nr.59/2018 privind înfiinţarea, organizarea şi funcţionarea Autorităţii Naţionale pentru Formare Profesională Iniţială în Sistem Dual din România, aprobată cu modificări prin Legea nr.338/2018, în scopul asigurării coerenţei programelor de formare în conformitate cu strategia Autorităţii, dar şi cu programele de formare iniţate de Ministerul Educaţiei Naţionale. De asemenea, se preconizează şi înfiinţarea a 8 birouri regionale în zonele de dezvoltare din România.
Potrivit prevederilor art. 61 din Regulamentul Camerei Deputaţilor, republicat, Comisia juridică, de disciplină şi imunităţi a dezbătut iniţiativa legislativă în şedinţa din ziua de 17 decembrie 2019.

Membrii comisiei au examinat proiectul de lege supus avizării, expunerea de motive, avizul nefavorabil al Consiliului Economic şi Social, transmis prin adresa cu nr.3434 din 2 iulie 2019 şi avizul favorabil cu observaţii şi propuneri al Consiliului Legislativ, transmis prin adresa cu nr.602 din 17 iulie 2019.

Adoptarea iniţiativei legislative generează implicaţii asupra bugetului de stat, astfel încât devin incidente dispoziţiile art.111 alin.(1) teza a doua din Constituţia României, republicată, potrivit cărora este obligatorie solicitarea unei informări din partea Guvernului României. 

Senatul a solicitat Guvernului un punct de vedere referitor la acest proiect de act normativ în data 18 iunie 2019. Guvernul nu a transmis un punct de vedere până în prezent.

În urma dezbaterilor, Comisia juridică, de disciplină şi imunităţi a hotărât, cu unanimitate de voturi, avizarea negativă a iniţiativei legislative, în forma transmisă Comisiei juridice, de disciplină şi imunităţi de către Biroul permanent, întrucât iniţiatorii nu indică sursa de finanţare pentru acoperirea sporului de cheltuieli bugetare. 
În raport de obiectul şi conţinutul reglementării, proiectul de lege face parte din categoria legilor ordinare. 
                                     PREŞEDINTE,                          

            SECRETAR,

                                    Nicuşor HALICI                                          Aida-Cristina CĂRUCERU

Consilier parlamentar,







Rodica Penescu                                                                                
PAGE  
2

